recursal/SuperWikiNEXT-32B huggingface dataset:
**Verkhnij Tagil kraftverk** (russisk: Верхнетагильская ГРЭС, eller *Verkhnetagilskaja GRES*) er et varmekraftverk i byen Verkhnij Tagil i Sverdlovsk oblast, 100 km nordvest for Jekaterinburg i Uralfjellene, Russland. Anlegget har en installert produksjonskapasitet på 1 497 MW, hvorav 1.062 MW brukes i produksjonen av elektrisk kraft for Sverdlovsk-regionen. 

Brenselkildene er naturgass, og subsidiært mazut. Tidligere fyring med kull har opphørt. Det leveres også fjernvarme lokalt i Verkhnij Tagil, med en effekt på 480 Gcal/t (ca 90 MW). 

Etter planlegging siden 1950 og byggestart i 1951, stod ferdig med første byggetrinn i 1956, med videre utvidelser i 1959, 1961 og 1964. Fra starten ble anlegget bygget for å støtte Ural Integrerte Elektrokjemiske Fabrikk (Novouralsk). Den høyeste effekten på 1.600 MW ble nådd i 1964. Total overgang fra kull- til gassfyring skjedde i januar 2016.

Se også
-------

* Liste over verdens største olje- og gasskraftverk

Eksterne lenker
---------------

* GRES - *Inter RAO*, kraftverkets hjemmeside. Besøkt 2. oktober 2017. (engelsk)
**Vegårshei Bygdetun** er et lokalt bygdemuseum i Vegårshei kommune i Aust-Agder. Museet ligger ved riksvei 416, mellom Akland på E18 og Myra. Julius Grasåsen, som var privat samler, skapte museet på sin egen eiendom. I 1984 ble museet etablert som en stiftelse. 

Julius Grasåsen var født og oppvokst i Grasåsen som ligger like ved siden av bygdetunet, og han viste tidlig interesse for lokalhistorie. Han var bonde og småbruker og samlet på det meste. Det andre kunne se på som «skrot», så han stor verdi i. Hans motivasjon og store engasjement for denne «samlergløden», var å ta vare på ei tid som var i ferd med å forsvinne. Han ønsket å vise de kommende generasjoner hvordan folk en gang levde, bodde og hva som opptok dem. 

Julius Grasåsen ønsket at bygdetunet skulle være et «levande museum», og museet arrangerer flere temadager hver sommer med dette som hovedtema. 

Åse Værland Breiung ble i 2013 tildelt H.M.Kongens fortjenstmedalje bl.a. for sitt arbeid for museet.

Det lille friluftsmuseet
------------------------

Museet er et lite friluftsmuseum med flere tilflyttede bygninger. På Vegårshei Bygdetun kan en i dag få se denne store samlingen fordelt på hele 8 bygninger. Her finner en alt fra hestevandring og hesteutstyr til birøktmuseum, motorsamling, skomaker- og tømmerverksted, en jernbane- og skogbruksutstilling. Ei skolestue, en landhandel og ei husmannsstaue «forteller» om livet sitt. Almuestua, oppført 1840 ved Vegårshei kirke var den første bygningen som ble flyttet til og gjenreist ved museet i 1982. Museet har bl.a. også ei skolestue, ei husmannsstue med bakerovn, uteløe, en gammel landhandel flyttet fra Ubergsmoen, birøktersamling, motorsamling og telefonkiosk som tidligere stod i sentrum av bygda.

Eksterne lenker
---------------

* Hjemmeside
* Facebook side
* Infofilm på Youtube]
* "Levende museum" Innslag fra Norge på X og tvers fra TVNorge på Youtube
* H.M.Kongens Fortjenestemedalje til Åse Værland Breiung - Tvedestrandsposten
**Inge Ulrik Gundersen** (født 1. oktober 1963) er en norsk frilans bassist, låtskriver og oversetter fra Fredrikstad.

I løpet av sin karriere har Gundersen spilt i revy, teateroppsetninger og konserter mange steder i Norge. Siden 2004 har han vært tilknyttet revygruppen «Fredrikstadguttane» og deres forestillinger på «Båthusteatret» i Fredrikstad. Gundersen har vært en god del brukt som studiomusiker.[]

Gundersen levert musikk og tekster til flere andre artister. Han skrev blant annet all musikk og tekst til Gone Fishings «A million little stars» i 2000[] og ga ut sin egen debutplate «Tøffelhelt» i 2006. Hans andre soloplate, «Fristelser», kom i 2008. I 2010 ga han ut "Søt musikk", som fikk 9 av 10 mulige poeng i "Norsk På Norsk"-posten "Under lupen", og i 2014 ga han ut "Sommerviser" som også fikk meget god omtale. Gundersen gir ut sin musikk på Fredrikstad Plateselskap, som han også er medeier i. I tillegg til å skrive tekst og musikk, spiller Gundersen elbass, kontrabass og gitar. Han er også selv produsent på egne utgivelser og tekniker på innspillinger gjort i hans eget «Smashing Studio».

Stilmessig har hans egne utgivelser blitt betegnet som viseproduksjoner i forskjellige genre.[]

Diskografi
----------

### Egne utgivelser

* «A Million Little Stars» med Gone Fishing 2000
* «Tøffelhelt» 2006
* «Fristelser» 2008
* "Søt Musikk" 2010
* "Sommerviser" 2014
* "Respatexas" 2016
* "Kanskje Diem" 2020

### Som bidragsyter musikk/tekst

* «Karusellmusikk» Jo Nesbø 2001
* «MGP 2003» med Daddy Cool 2003
* «Kom Sommervind» Bjørnar Spydevold 2006
* «Døm Beste Låtane» med Fredrikstadguttane 2007
* «U and I, Ted» med U and I, Ted 2009
* «Døm Neste Låtane» med Fredrikstadguttane 2009
* "Love Rocket" Odd Rene Andersen 2019
* "Here we go again" Dream Police 2019
* "Raw in the middle" Dream Police 2019

Referanser
----------

Eksterne lenker
---------------

* Hjemmeside
**Inge Mannsåker** (født 16. mai 1922, død 5. juli 2011) var en norsk prest og forfatter. Forfatterskapet hans omfatter bl. a. arbeid om forholdet mellom troen og fornuften, rusproblematikk, konfliktløsing i små og store forhold, både lokalt i stab og menighet og i internasjonale forhold. 

Mannsåker ble født i Ullensvang, som sønn av folkehøgskolestyrer Jon Mannsåker og bror av Bergfrid Fjose, Dagfinn Mannsåker, Jørund Mannsåker og Vidar Mannsåker. Familien flyttet seinere til Voss og så til Oslo. Mannsåker har vært sogneprest og prost i Rana, kapellan i Ås med Bjørnebekk kursted for alkoholikere, hovedprest ved Ullevål sykehus i Oslo og sogneprest i Frogner. Over en årrekke har han hatt styreverv i Den norske Helsingforskomité for menneskerettigheter, og deltatt i konfliktløsende arbeid i Europa og Amerika. 

I bøkene sine har Mannsåker vært opptatt av å klargjøre mandatet til tanken i letingen etter tro og livsverdier. Han slutter seg til Blaise Pascal sine ord om at «Det er hjertene som oppfatter Gud, og ikke forstanden».

Utgivelser
----------

* *Gud, hvor er du?* (Luther Forlag, 1997)
* *Å vokse til ansvar.* *Etiske synspunkter på behandling av alkoholisme* (Tanum/Norli 1978)
* *Veier til vekst i stab og menighet* (Peter Møller Krohn Forlag 1993)
* *Oppbrudd og hjemkomst.* *Hva livet lærte meg*. (Lunde Forlag 2003)
* *Hverdag og evighet.* *En kjærlighetssaga*, (sammen med journalisten Anne Marie Mannåker 2005)
* *Åpent mysterium* (Kolofon Forlag 2006)
* *På nådens benk* (Kolofon Forlag 2006)
* *Opna hjartans dør* (Kolofon Forlag 2008)
* *Tider skal koma* (Kolofon Forlag 2009.

Kilder
------

* Skannede kyrkjebøker for Ullensvang i 1922
* Kolofon Forlag omtale av Inge Mannsåker
* Mo Menighhetsblad oktober 2008, med dikt av Mannsåker.


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Sandy Hook fyr**, beliggende omtrent 2,4 km inne på land fra tippen av øya Sandy Hook i New Jersey, er det eldste virksomme fyrtårnet i USA. Det ble designet og bygd den 11. juni 1764 av mureren Isaac Conro fra New York City. På den tiden sto det 150 meter fra tippen av Sandy Hook, men grunnet kystdrift, vekst forårsaket av sand som driver med havstrømmene og bygget opp landet, ligger det nå nesten 2,4 km innenfor spissen av Sandy Hook.

Historie
--------

Fyret ble bygd for å gi assistanse til skip som gikk mot sørenden av havnen i New York. Det ble opprinnelig kalt for New York fyr ettersom det ble finansiert av lotteri i New York og ved en skatt på alle skip som la til kai i New Yorks havn. Fyrtårnet sto imot et angrep av Benjamin Tupper, offiser i den kontinentale armé da fyret også ga hjelp til britiske krigsskip. Det ble til sist okkupert av britiske soldater under den amerikanske uavhengighetskrigen.

Bortimot to år etter at staten New York ratifiserte USAs grunnlov ble fyret overført til føderal autoritet. George Washington til senatet den 5. april 1790: «Jeg har rettledet min privatsekretær til å legge fram for dere kopier av tre lover til lovgivningen til New York ... En lov for overdragning i USA fyrhuset og landet herunder tilhørende Sandy Hook.» Fyrhuset ligger innenfor festningsområdet Fort Hancock.

I 1990 utstedte United States Postal Service (den amerikanske postverket) et 25 cent frimerke med Sandy Hook fyr som motiv.

Dagens fyr
----------

Sandy Hook fyr som ble restaurert våren 2000 er en del av Sandy Hook-enheten av rekreasjonsområdet Gateway National Recreation Area som er administrert av National Park Service, den føderale etaten som administrerer alle nasjonalparker i USA. Sju dager i uka tilbyr skogforvaltere gratis turer hver halvtime mellom kl. 13.00 og 16.30.

I populærkulturen
-----------------

Den 18. september 2009 ble Sandy Hook fyr filmet som fiktivt bakteppe for siste episode den såpeoperaen i USA som har vært sendt lengst, *Guiding Light*.

Referanser
----------

1. ↑  «Oldest Lighthouse in the United States» Arkivert 13. oktober 2016 hos Wayback Machine. 12. juli 2007
2. ↑   Sandy «Hook Lighthouse, New Jersey», *Lighthousefriends.com*
3. ↑  *A Compilation of the Messages and Papers of the Presidents. Bureau of National Literature*, Inc. bind 1, s. 67
4. ↑   «Stamp Series» Arkivert 10. august 2013 hos Wayback Machine. *United States Postal Service*.

Eksterne lenker
---------------

* «Sandy Hook Lighthouse» Arkivert 22. februar 2020 hos Wayback Machine. *New Jersey Lighthouse Society*
* «Sandy Hook Lighthouse», *Lighthousefriends.com*
* Sandy Hook 25 cent-frimerke

|  |  |
| --- | --- |
| Oppslagsverk/autoritetsdata | GeoNames **·** MarineTraffic
 |
**Veibruksavgiften på bensin** (bensinavgiften) er en særavgift til statskassen som ble innført i 1933. Den har, i likhet med veibruksavgiften på autodiesel, til hensikt å stille brukeren overfor de eksterne kostnadene knyttet til ulykker, kø, støy, veislitasje samt helse- og miljøskadelige utslipp (eksklusive utslipp av CO2) som bruk av bil medfører.

Avgiftsplikten omfatter bensin. Videre omfattes blandinger dersom bensin er hovedbestanddelen, og hvor blandingen kan benyttes som motordrivstoff. Avgiftsplikten oppstår som hovedregel ved uttak fra godkjent lager eller ved innførsel.

Det gis avgiftsfritak for bl.a. bensin som anvendes i fly, til tekniske og medisinske formål, i tilknytning til utnyttelse av naturforekomster i havområdene utenfor norsk territorialgrense samt i båter og snøscootere i veiløse strøk.

Avgiftssatsene i 2019 er 5,25 kroner per liter for svovelfri bensin (under 10 ppm svovel) og 5,29 kroner per liter for lavsvovlet (under 50 ppm svovel) og annen bensin.

Statens inntekter fra veibruksavgiften på bensin utgjorde i 2008 om lag 7,9 milliarder kroner.

Andre avgifter på bensin
------------------------

Bensin er i tillegg til veibruksavgift også ilagt CO2-avgift og merverdiavgift. I 2010 er CO2-avgiften på bensin 0,86 kroner per liter mens merverdiavgiften er på 25 % Med en pumpepris på 12,50 kroner per liter vil 2,50 kroner (20 %) være merverdiavgift, 4,54 kroner (36 %) være veibruksavgift og 0,86 kroner (7 %) være CO2-avgift. Samlet utgjør avgiftene på bensin i dette tilfellet 7,90 kroner per liter eller om lag 63 % av pumpeprisen.

Se også
-------

* Veiprising
* Eksternaliteter

Eksterne lenker
---------------

* Særavgiftsloven
* Særavgiftsforskriften
* Toll- og avgiftsdirektoratet
* Veibruksavgift på drivstoff Arkivert 27. september 2019 hos Wayback Machine.
**Fredrik Jacobson** (født 26. september 1974 i Mölndal i Sverige) er en svensk profesjonell golfspiller. Han ble profesjonell i 1994, og kvalifiserte seg samme år for Europatouren. Han spilte sin første sesong på PGA-touren i 2003, og han har hovedsakelig spilt her siden da.

Det skulle gå 161 turneringer før han vant sin første turnering som profesjonell; det gjorde han i Hong Kong Open på Europatouren i 2003-sesongen. Til gjengjeld vant han to andre turneringer samme år, og endte som nummer fire på Order of Merit.

I 2011 vant han sin første turnering på PGA-touren, Travelers Championship.

Meritter
--------

### Seire på PGA-touren

* 2011 Travelers Championship

### Seire på Europatouren

* 2003:
	+ Omega Hong Kong Open (desember 2002, men inngikk i 2003-sesongen)
	+ Algarve Open de Portugal
	+ Volvo Masters Andalucia

### Seire som amatør

* 1992:
	+ Swedish Boys Championship
	+ Doug Sanders Championship
	+ Euro Junior Masters
* 1994: British Youths Open Amateur Championship

Eksterne lenker
---------------

* Offisielt nettsted Rediger på Wikidata
* (en) Fredrik Jacobson – PGA-touren Rediger på Wikidata

* (en) Fredrik Jacobson – Europatouren Rediger på Wikidata

* (en) Fredrik Jacobson – Verdensrankingen Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin
 |
**Vasilij Nikititsj Tatisjtsjev** (russisk: Василий Никитич Татищев, født 19. april 1686 på slektens gods ved Pskov, død 15. juli 1750 i Boldino utenfor Moskva) var en russisk historiker og statsmann.

Tatisjtsjev var den første som definerte verdensdelen Europas utstrekning til området fra Atlanterhavet i vest til Uralfjellene i øst.

Liv og virke
------------

Han grunnla byene Perm og Jekaterinburg, som vokste til å bli de viktigste byer i Uralfjellene.[] Også byen Stavropol-Volsjskij (senere Togliatti) ble grunnlagt av Tatisjtsjev.[]

Som eldre statsmann viet han seg til forskeroppfaber. Han mente at russisk historiografi var blitt forsømt, og oppdaget og publiserte flere eldre rettslige dokumenter av stor interesse, som for eksempel *Russkaja pravda* og *Sudebnik av 1550*.[]

Hans opus magnum, historieverket *Istorija rossijskaja*, ble utgitt i fem deler etter hans død (av Gerhard Friedrich Müller, årene 1768-1848).

Han kompilerte også den første ensyklopediske ordbok for det russiske språk.[]

Vurderinger
-----------

Allerede på 1700-tallet hersket det uenighet om kvaliteten av Tatisjtsjevs arbeider. Noen av de kildeskrifter han støttet seg til var nemlig senere gått tapt. Og det har fått den senere historiker Iakov Lur'e til å skrive om «Tatisjtsjev-informasjon», som han betegnet som «data unikt for denne historiker», og at mye av det (som det som stammet fra Ioachimkrøniken) var av tvilsom autentisitet. Det er også sant at Tatisjtsjev ikke hadde bakgrunn for å kunne skjelne mellom ekte kildeskrifter og forforfalskninger, og at han av og til fylte huller i historien med gjetninger fra egen fantasi.[]

Men senere har det tilkommet noen fremstående historikere som har kunnet påvise at Tatisjtsjevs tapte kilder faktisk var til å stole på.[]

Minnesmerker
------------

Det er blitt oppreist minnesmerker over Tatisjtsjev i alle byene han grunnla. Et monument til hans ære ble avduket i Perm i 2003.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  "De l’Atlantique à l’Oural" : les relations Paris-Moscou Arkivert 14. juli 2014 hos Wayback Machine.
3. ↑  Ia. S. Lur'e, "The Problem of Source Criticism (With Reference to Medieval Russian Documents)," *Slavic Review* Vol. 27, No. 1. (Mar. 1968), s. 1-22.

Litteratur
----------

* Tatistjev, 1. Vasilij Nikititj i *Nordisk familjebok* (2. utgave, 1919)
* N. Popov: *Tatischev and His Time*. Moskva 1861.
* G. M. Deutch: *Vasily Nikitich Tatischev*. Sverdlovsk 1962.
* S. L. Peshtich: *Russian historiography of the 18th century*. 2 bind, Leningrad 1961 og 1965.
* Andrei Anikin: *Los Pensadores Rusos. Ideas Socioeconómicas en la Rusia de los Siglos XVIII y XIX*, Editorial Progreso, s. 34-37, URRSS, Moscú, 1990.
* Marie-Nicolas Bouillet et Alexis Chassang (dir.): « Vassili Tatichtchev » dans Dictionnaire universel d’histoire et de géographie,‎ 1878


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU
 |
**Christian Christophersen** (født 16. juni 1840 i Porsgrunn, død 21. november 1900 i Kristiania) var en norsk forretningsmann.

I 1869 etablerte han egen forretning i Kristiania med agentur i jern – og kortevarer. Han utvidet forretningen til salg av ulike treprodukter. Sammen med Hans Mustad og Christofer Høyerdal grunnla han Nordmøre Trelastforretning og Dampsagbruk på Meisingset på Nordmøre i 1874. 

Christophersen ble kjent som en pågående og riskovillig investor med engasjementer innen handel, eiendom og industri. Hans forretning i Kristiania ble hurtig opparbeidet og ble etter noen år en av hovedstadens største og meste ansette, idet han gikk over til salg av tremasse og cellulose. 

Christophersen overtok senere Ranheim Cellulosefarikk, Nordmøre Trelastforretning og Wehme Træsliperi med flere anlegg. Firmaet hadde filialer i London, Paris og Göteborg. 

Christophersen var i 1880-1890-årene en av hovedstadens mest fremtredende forretningsmenn og nøt stor anseelse. Han var formann i Christiania Handelsstands forening 1886-92 og ordfører i femtimannsutvalg 1892-1899, samt direksjonsmedlem og ordfører i representantskapet for en rekke banker og virksomheter, blant annet i Christiania Bank og Kreditkasse, hvor han var direksjonsmedlem 1888-91, og representantskapets ordfører 1899.

Mest kjent ble han imidlertid for sin spektakulære konkurs ved innledningen til Kristianiakrakket. 

Hans herskapelige privatbolig på Drammensveien er nå sete for Det Norske Nobelinstitutt.

Referanser
----------

1. 1 2   Norsk biografisk leksikon, oppført som Christian Eilert Rasch Christophersen, Norsk biografisk leksikon ID Christian\_Christophersen, besøkt 9. oktober 2017[Hentet fra Wikidata]
2. ↑  Fritz Hodne: Christian Christophersen (Norsk biografisk leksikon)
3. ↑  *OSLO byleksikon* om Nobelinstituttet side 385

Litteratur
----------

* Knut Are Tvedt (red): *OSLO byleksikon*, Kunnskapsforlaget, 2010, ISBN 978-82-573-1760-7

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister
 |
Katolsk kirke i Fengxiang
**Fengxiang** (kinesisk: 凤翔县; pinyin:  *Fèngxiáng Xiàn*) er et fylke i provinsen Shaanxi i Folkerepublikken Kina. Det ligger i byprefekturet Baoji.

Folkemengden var på 496 391 innbyggere i 1999.

Fengxiang er et av mange områder i det moderne Kina der forurensning har rammet hardt og utløst uroligheter. I august 2009 kom det til sammenstøt mellom mer enn 1000 protesterende innbyggere og politiet utenfor et tungindustrifirma som ble beskyldt for ved sine utslipp å ha forårsaket at mer enn seks hundre barn var blitt forgiftet.

Kulturminner
------------

Oldtidsriket Qins hovedstad Yongcheng ligger sør i fylket, og byen ble i 1988 oppført på Folkerepublikken Kinas liste over kulturminner.

Også middelalderstaten Qi (901-924) hadde sin hovedstad i Fengxiang.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Asianews 18. august 2009: *Riots and protests in a China more polluted by the day*

Eksterne lenker
---------------

* Lokalregjeringens hjemmeside

|  |  |
| --- | --- |
| Oppslagsverk/autoritetsdata | GeoNames
 |
**Nordberg** er et villastrøk i Bydel Nordre Aker i Oslo vest.

Avgrensning
-----------

Strøket er avgrenset av Damefallet i vest. Nordgrensen følger derifra i Carl Kjelsens vei, deretter sør og langs Peder Ankers vei til Langemyrveien. Deretter øst for Langmyrveien sør og østover til den treffer gatene Havnabakken og Havnehagan som er inkludert i strøket, men er også strøkets østgrense. Sistnevnte gate fortsetter videre vestover som Nils Bays vei, som treffer på Damefallet igjen, og er strøkets grense i sør.

Det grenser dermed til Sogn i vest, Kringsjå i nordvest, Korsvoll i nordøst og øst, Tåsen i sørøst og sør, og Berg helt i sørvest. Nordberg har de senere årene utviklet seg til å bli et av de dyreste villaområdene i Oslo. Sørhellingen gir mange av eiendommene utsikt over byen Oslo og fjorden.

Historie og bebyggelse
----------------------

Nordberg er gitt navn etter Nordberg gård, som ligger i Nordbergveien 42.

Nordberg er et utpreget villaområde, og består hovedsakelig av ene- og tomannsboliger. Større deler av området ble bygget på 1930-tallet, etter at A/S Akersbanene sammen med Aker kommune i årene rundt 1920 hadde foretatt store tomtekjøp på Nordberg, men også i nærområdene Sogn, Berg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanerne tomtene til finansiering av Sognsvannsbanen.
Nordberg stasjon ble lagt ned i 1992, men strøket blir fremdeles betjent av Holstein stasjon og Østhorn stasjon.

På Nordberg ligger Nordberg kirke som tilhører Nordberg prestegjeld i Oslo bispedømme.

Nordbergs skoleelever sogner til Kringsjå, Korsvoll og Tåsen barneskoler, samt Nordberg ungdomsskole. Stedet ligger like ved marka, med Sognsvann under fem minutters gange unna.

Idrett
------

Ski- og Fotballklubben Lyn. Idrettslaget Koll holder til på Kollbanen og omfatter langrenn, orientering, skihopp, frididrett og fotball. Nordberg tennis har fire baner. I tillegg holder basketballklubben Nordberg Basket til i strøket.

Galleri
-------

* KrokusveienKrokusveien
* DamefalleneDamefallene
* Nordberg tennishallNordberg tennishall
* Nordberg kirkeNordberg kirke
* Østhorn T-baneØsthorn T-bane
* Holstein T-baneHolstein T-bane
* NordberghjemmetNordberghjemmet
* Nordberg stasjonNordberg stasjon

Referanser
----------

1. ↑  Plan- og Bygningsetaten, Byutviklingsavdelingen (april 1999). «Forstadsbaner og boligplaner i Oslo gjennom 150 år». Oslo kommune. Besøkt 7. mai 2007.

Eksterne lenker
---------------

* (en) Nordberg, Oslo – kategori av bilder, video eller lyd på Commons Rediger på Wikidata
* Zoombart kart over Nordberg
* Historisk turtips på Nordberg

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** GeoNames
 |
***Assassin's Creed: Brotherhood*** er et *historisk-tredjeperson-spill* produsert av Ubisoft Montreal som ble utgitt til PS3 og Xbox 360 i november 2010, og gis ut til PC 17. mars 2011. Spillet er en utvidelse av bestselgeren Assassin's Creed II som omhandler karakteren Ezio Auditore de Firenze. Spillet foregår mellom 1499 og starten av 1500-tallet, men det inneholder deler fra 2012, hvor du styrer personen Desmond.

Gameplay
--------

Spillet er et tredjeperson spill. Assassin's Creed: Brotherhood er et spill som inneholder: *vold* og *parkour*(fransk løpesport med hindre). Mye av spillet dreier seg om klatring og om å skygge ofrene sine.

Våpen som blir brukt: *kniv*, *sverd*, *Hidden Blade*, *Crossbow*, *Pistol* Osv.

Mottakelse
----------

Spillet har blitt godt mottatt og det har fått mange gode tilbakemeldinger

Plot
----

Spillet starter hos hovedkarakteren Desmond Miles i 2012. Desmond Miles er den eneste som kan redde verden. Desmond må lete tilbake i fortiden hos forfedrene sine ved hjelp av en maskin kalt Animus 2.0. Han finner ut at det finnes noen guddommelige objekter kalt *Pieces of eden*.Disse bærer stor kraft og kan bli brukt til mye ondt. Han finner også ut at flere verdensledere har eid minst ett av disse objektene. Desmond får hjelp fra tre forskere som heter Sean Hastings, Lucy Stillman og Rebecca Crane. Assassin's Creed: Brotherhood er en fortsettelse av bestselgeren Assassin's Creed II så historien følger videre på det som har skjedd tidligere. Vi møter Ezio igjen. Ezio har vokst og blitt eldre og visere. I forrige spill var det en hard kamp mellom Ezio og Rodrigo Borja, men i dette spillet er det en hard kamp mellom Ezio Auditore og Cesare Borgia.
Ezio dreper mange historiske personer i en søken om å nå Cesare.

Multiplayer
-----------

Assassin's Creed: Brotherhood Inneholder et multiplayer gameplay til forskjell fra de tidligere utgavene av spillet.

Utgivelse
---------

Spillet ble lansert for PlayStation 3, 19. november 2010.

For PC(Microsoft Windows) er utgivelsesdatoen satt til 17. mars 2011

Eksterne lenker
---------------

* (en) *Assassin's Creed: Brotherhood* på Steam Rediger på Wikidata

* (en) *Assassin's Creed: Brotherhood* hos MobyGames Rediger på Wikidata

* (en) *Assassin's Creed: Brotherhood* hos MobyGames Rediger på Wikidata

* (en) *Assassin's Creed: Brotherhood* hos MobyGames Rediger på Wikidata

* (en) *Assassin's Creed: Brotherhood* hos MobyGames Rediger på Wikidata

* (en) *Assassin's Creed: Brotherhood* på Metacritic Rediger på Wikidata

* (en) *Assassin's Creed: Brotherhood* på Internet Movie Database Rediger på Wikidata

* (en) *Assassin's Creed: Brotherhood* på Behind The Voice Actors Rediger på Wikidata

* (en) *Assassin's Creed: Brotherhood* hos Giant Bomb Rediger på Wikidata

* (en) *Assassin's Creed: Brotherhood* hos Internet Game Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** MusicBrainz
 |

Portal: Videospill
| Medaljeoversikt |
| --- |
| Konkurrerte for Russlands flagg Russland |
| VM i friidrett innendørs |
| Bronse | 2008 Valencia | 60 m hekk |

**Jevgenij Valerjevitsj Borisov** (russisk: Евгений Валерьевич Борисов, født 7. mars 1984 i Klimovsk) er en russisk hekkeløpssprinter.

Karriere
--------

I 2006 deltok han i sitt første EM og VM. I mars var det VM i friidrett innendørs 2006 i Moskva. På 60 meter hekk løp han på 7,70 i kvalifiseringen og 7,74 i semifinalen, og ble ikke kvalifisert til finalen. Ved EM i friidrett 2006 i Göteborg deltok han på 110 meter hekk, men med 13,97 ble han slått ut i kvalifiseringsheatet. Også ved EM i friidrett innendørs 2007 ble han slått ut i semifinalen på 60 meter hekk. 

I 2008 vant han sine første medaljer i større internasjonalt mesterskap. I februar vant han gull på 60 meter hekk ved European Athletics Indoor Cup, med ny personlig rekord på 7,44, og i mars fikk han bronse ved VM i friidrett innendørs 2008 i Valencia, en medalje han delte med Staņislavs Olijars. Liu Xiang vant gullet, og Allen Johnson tok sølvet. Like bra gikk det ikke ved OL i Beijing i august – her ble han slått ut i kvalifiseringsrunden med 13,90 på 110 meter hekk. 

Ved EM i friidrett innendørs 2009 kom han til finalen, og endte der på femteplass med tiden 7,64. Senere på året deltok han ved Lag-EM i friidrett 2009 i Leiria, og vant der sitt heat på 110 meter hekk, men endte på femteplass. Han deltok også ved VM i friidrett 2009, men ble slått ut i semifinalen. 

Borisov nådde finalen på 60 meter hekk ved både VM i friidrett innendørs 2010 og EM i friidrett innendørs 2011, men endte på hhv. 4.-plass og 7.-plass i disse mesterskapene.

Referanser
----------

1. ↑  European Athletics – *European Athletics Indoor Cup, Moscow in review*, besøkt 28. juli 2011.
2. ↑  European Athletics – *1st SPAR European Team Championships*, besøkt 28. juli 2011.

Eksterne lenker
---------------

* (en) Jevgenij Borisov – Olympics.com Rediger på Wikidata

* (en) Jevgenij Borisov – Olympic.org Rediger på Wikidata

* (en) Jevgenij Borisov – Olympedia Rediger på Wikidata

* (en) Jevgenij Borisov – Sports-Reference (OL-resultater – arkivert) Rediger på Wikidata

* (en) Jevgenij Borisov – World Athletics Rediger på Wikidata
Fengxian
**Fengxian** (kinesisk: 奉贤区, pinyin:  *Fèngxián Qū*) er et distrikt i Shanghai i Folkerepublikken Kina. Det ligger et godt stykke utenfor bykjernen, og har 508 721 innbyggere (2003) på et areal på 687,39 km². Befolkningstettheten er på 740 pr km². Det er kjent for sine strender som er yndede utfartsmål for bybefolkningen.

Fengxian er ett Shanghais sørligste distrikter, og ligger langs kysten mot Hangzhoubukten. 

Før 2001 var Fengxian et fylke.

I byen Nanqiao ligger Guhuaparken med «Sannütempelet» (De tre fruers tempel, en forfedrehall), som minner om de tre Wu-kongen fra de tre rikers tid; de foretrakk å henge seg fremfor å bli tatt til fange av kongen av Yues soldater.

Administrative enheter
----------------------

**Storkommuner:**

* Nanqiao (南桥镇),Xidu (西渡镇), Zhuanghang (庄行镇), Jinhui (金汇镇), Zhelin (柘林镇), Qingcun (青村镇), Fengcheng (奉城镇), Situan (四团镇), Haiwan (海湾镇).

Referanser
----------

1. ↑  «奉贤区-行政区划网 www.xzqh.org» **(Simplified Chinese)**. XZQH. Besøkt 24. mai 2012.

|  |  |
| --- | --- |
| Oppslagsverk/autoritetsdata | GeoNames
 |
**Asser** (død 908 eller 909) var en walisisk munk, som i 890-årene ble biskop av Sherborne. Hans opprinnelige navn var muligens *Gwyn* eller *Guinn*, som betyr «velsignet»; *Asser* og *Asher* er hebraisk for det samme, og navnet på Jakobs åttende sønn i Det gamle testamente. 

Han var munk i St. Davids, som da lå i kongedømmet Dyfed. Ingenting er kjent om hans tidlige liv. På et tidspunkt begynte han å arbeide for kong Alfred den store i Wessex, blant annet med å oversette bøker og å veilede kongen når han leste disse. I 893 skrev han en biografi om Alfred, *Livet til kong Alfred*, som til tross for at den synes å være et uferdig utkast er den beste kilde man har om en tidlig engelsk konge.

Mellom 892 og 900 ble han biskop av Sherborne. Han hadde allerede tidligere blitt bispeviet, og det er mulig at han var biskop av St. Davids eller hjelpebiskop under Wulfsige av Sherborne. Giraldus Cambrensis nevnte ham som biskop av St. Davids, men hans verk ble ikke skrevet før i 1191, og opplysningen regnes som usikker. 

På 1800- og 1900-tallet hevdet flere forskere av hans biografi om kong Alfred ikke var autentisk. Minst én forsker har hevdet at det var biskop av Exeter, Leofric, biskop 1046–1072, som skrev den og av egeninteresse tilskrev han den feilaktig til Asser. Et annet forslag har vært Byrhtferth av Ramsey som benyttet store utdrag av Assers tekst i *Historia regum*, eller *Historien over kongene*, en historisk blanding som omhandler de angelsaksiske kongedømmene fram til kong Alfred. I ettertid har argumentene for forfalskning ikke bestått, og det er nå igjen allment akseptert at verket er av Assers hånd. Påstandene blir gjennomgått i innledningen til standardutgaven av *Alfred The Great*.

Referanser
----------

1. ↑   Keynes, Simon og Lapidge, Michael (1983): *Alfred The Great. Asser's ‘Life of King Alfred’ and other contempary sources*. Penguin.

Eksterne lenker
---------------

* Asser's *Life of King Alfred*, hele teksten hos *Northvegr*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** BIBSYS **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** ICCU **·** BNE
 |
**Garibaldi Spighi** (født 12. juni 1891, død 9. juli 1978) var en italiensk rytter som deltok i de olympiske leker OL 1920 i Antwerpen.

Spighi vant en olympisk sølvmedalje under OL 1920 i Antwerpen. Han var med på det italienske laget som kom på andreplass i lagkonkurransen i feltritt med 4735,0 poeng bak Sverige med 5057,5. Det italienske laget besto av Ettore Caffaratti på hesten «Caniche», Spighi på «Otello», Giulio Cacciandra på «Facetto» og Carlo Asinari på hesten «Savari». Spighi kom på tiendeplass i sprangridning med hesten «Virginia».

OL-medaljer
-----------

* 1920 Belgias flagg Antwerpen - Sølv Sølv i hestesport, feltritt lag Italias flagg Italia

Eksterne lenker
---------------

* (en) Garibaldi Spighi – Olympedia Rediger på Wikidata

* (en) Garibaldi Spighi – Sports-Reference (OL-resultater – arkivert) Rediger på Wikidata

* (en) Garibaldi Spighi – databaseOlympics.com (arkivert) Rediger på Wikidata

* (it) Garibaldi Spighi – Italias olympiske komité Rediger på Wikidata
Indianas flagg
**Indianas flagg** er blått med en gul fakkel omgitt av nitten gule stjerner. Delstatens navn er skrevet inn i en bue over stjernen som er plassert direkte over fakkelen. Flagget ble innført 31. mai 1917. Det er offisielt i størrelsesforholdet 26:33.
Indianas flagg ble til etter en konkurranse avholdt i 1916. Det er tegnet av Paul Hadley fra Mooresville i Indiana. Fakkelen symboliserer frihet og opplysning. Stjernene representerer Indianas plass som den nittende delstaten i USA. De tretten stjernene i den ytre ringen symboliserer de opprinnelige tretten koloniene. De fem stjernene innenfor representerer de neste fem delstatene som gikk med i unionen og den litt større over fakkelen symboliserer Indiana.

Mange av USAs delstatsflagg har blå flaggduk. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Kentucky, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

Litteratur
----------

* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970

  


|  |
| --- |
| **USAs delstatsflagg** |
| Alabama |
Alaska |
Arizona |
Arkansas |
California |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa | 
Kansas | 
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey | 
New Mexico |
New York |
Nord-Carolina |
Nord-Dakota |
Ohio | 
Oklahoma |
Oregon |
Pennsylvania |
Rhode Island |
Sør-Carolina |
Sør-Dakota |
Tennessee |
Texas | 
Utah | 
Vermont |
Vest-Virginia |
Virginia |
Washington |
Wisconsin |
Wyoming |
| Medaljeoversikt |
| --- |
| Konkurrerte for SverigeSverige Sverige |
| Langrenn |
| Langrenn Junior-VM på ski |
| Gull | 2021 i Sveriges flagg Falun | 4 x 3,3 km stafett |
| Sølv | 2021 i Sveriges flagg Falun | 15 km |
| Sølv | 2022 i Norges flagg Lygna | 15 km |
| Langrenn Vinter-EYOF |
| Gull | 2022 i Finlands flagg Vuokatti | 7,5 km fri |
| Gull | 2022 i Finlands flagg Vuokatti | 4x5 km miksstafett |
| Sølv | 2022 i Finlands flagg Vuokatti | 5 km klassisk |

**Lisa Eriksson** (født 2. februar 2003) er en svensk langrennsutøver, som representerer klubben Strömnäs GIF Skidklubb. 

Hun ble juniorverdensmester på 4 x 3,3 km stafett under Junior-VM på ski 2021, og har også to individuelle sølvmedaljer fra junior-VM i 2021 og 2022.

Idrettskarriere
---------------

### Sesongen 2019/20

Eriksson fikk sølv på 10 km klassisk fellesstart under det svenske juniormesterskapet i langrenn i 2020. Hun deltok i klassen D17-18 under Scandic Cup 2019-2020 (den svenske juniorcupen), og kom der på sjuendeplass med 141 poeng.

### Sesongen 2020/21

Hun deltok i Junior-VM på ski 2021 i Finland, og kom der på 12.-plass på sprinten. Hun fikk gull på 4 x 3,3 km stafett, og avsluttet mesterskapet med sølv på 15 km klassisk, bak Margrethe Bergane fra Norge. Den svenske juniorcupen (Bauhaus Cup 2020/2021) ble avlyst på grunn av koronapandemien.

### Sesongen 2021/22

Hun deltok på nytt under Junior-VM på ski 2022, der langrennsdelen ble arrangert i Lygnasæter i Norge. På 15 km fellesstart kom hun der på andreplass, bak Helen Hoffmann fra Tyskland. Videre kom hun på fjerdeplass på 5 km klassisk, og Sverige kom på fjerdeplass på 4 x 3,3 km stafett. Under det svenske juniormesterskapet i langrenn vant hun sprinten, og hun fikk sølv på 15 km klassisk og bronse på stafetten. I mars deltok hun i langrenn under Vinter-EYOF 2022, der hun fikk gull på 7,5 km fri teknikk og sølv på 5 km klassisk, samt at hun deltok på Sveriges stafettlag som vant miksstafetten.

Referanser
----------

1. ↑  Skidor.com - *Scandic Cup 2019-2020* Arkivert 27. mars 2022 hos Wayback Machine. besøkt 27. mars 2022.
2. ↑  Skidor.com - *BAUHAUS Cup* Arkivert 27. mars 2022 hos Wayback Machine. besøkt 27. mars 2022.
3. ↑  FIS - *Lisa Eriksson - Results 2022*, besøkt 27. mars 2022.

Eksterne lenker
---------------

* (en) Lisa Eriksson – FIS (langrenn) Rediger på Wikidata
Det tidligere Gråbrödraklostret på Riddarholmen i Stockholm, 1570-tallet.  
(Stockholmsvyerna i Civitates orbis terrarum)
**Collegium regium Stockholmense**, også kalt *Academia stockholmensis*, *Collegium Stockholmense*, *Stockholmskollegiet*, var en svensk høyskole med opprinnelig katolsk studieinnretning, lagt til det tidligere Gråbrödraklostret på Riddarholmen i Stockholm, grunnlagt i 1576 av kong Johan III.

Da det i år 1580 oppløste Uppsala universitet ble gjenopprettet i 1593, ble Stockholmskollegiets professorer flyttet over dit, og kollegiet forfalt og ble stengt igjen.

Historie
--------

Utdannelsesanstalten hadde fremst teologisk innretning, med skiftende opprinnelig katolsk karakter til så en mer protestantisk.

### Katolsk høyskole

Høyskolen ble grunnlagt av kong Johan III i 1576 og hadde sine lokaler innen det tidligere Gråbrödraklostret på Riddarholmen. Kollegiet ble til å begynne med ledet av jesuittiske lærere, blant annet Laurentius Nicolai Norvegus, og var til år 1583 nesten utelukkende en utdannelsesanstalt for unge katolske og reformkatolske prester, som ble kalt dit av kongen og ble understøttet av ham. Undervisning skjedde for oppimot cirka 300 personer.

### Protestantisk undervisning

Under 1580-tallet ble utdannelsens karakter endret. Årene 1583 til 1587 ble det ansatt seks protestantiske lærere ved skolen, blant annet i gresk og fysikk. Deriblant var Ericus Jacobi Skinnerus, Nicolaus Olai Bothniensis og den senere erkebiskopen Petrus Kenicius, som var professor og underviste i dialektikk.

### Oppløsning

Arbeidet ble imidlertid gradvis mer og mer lammet på grunn av usikkerhet om det økonomiske og på grunn av de forfølgelser som rammet lærerne for deres vegring mot å anta liturgien under den liturgiske strid. Til slutt, da det i år 1580 oppløste Uppsala universitet ble gjenopprettet i år 1593, ble Stockholmskollegiets professorer flyttet dit, og kollegiet forfalt.

Akademikere knyttet til kollegiet
---------------------------------

* Laurentius Nicolai Norvegus
* Ericus Jacobi Skinnerus
* Nicolaus Olai Bothniensis
* Petrus Kenicius

Kilder
------

* Academia Stockholmensis i *Nordisk familjebok* (2. utgave, 1906)
College of Arms' våpenskjold.
College of Arms holder til i Queen Victoria Street i London.
**College of Arms** er den engelske heroldsmyndigheten. Den ble opprettet i 1484 av kong Rikard III av England. College of Arms har offentlig myndighet over heraldiske spørsmål i England, Wales og Nord-Irland. I Skottland hører disse spørsmål under et tilsvarende embete, Lord Lyon King of Arms. College of Arms utarbeider – på anmodning – også våpenskjold og flagg for myndigheter og private i andre land, særlig tidligere britiske kolonier. Ved siden av heraldiske spørsmål arbeider College of Arms med genealogi og registrerer slektstavler for britiske personer som ønsker det og betaler for det. 

Heroldsmyndigheten har ansvaret for en del seremonielle oppgaver knyttet til Storbritannias kongelige hoff, blant annet ved monarkens åpning av Det britiske parlamentet, kroning m.m. Når embetsmenn fra College of Arms deltar i seremonier, bærer de spesielle drakter, enten en våpenprydet, kort kappe («tabard») eller spesielle, fargerike uniformer. Til embetsdrakten hører en egen heroldsstav, og de såkalte «våpenkongene» (øverste ledere) har sin egen rangkrone.

Formelt er Earl Marshal kollegiets leder, mens den fremste av de tre våpenkongene, Garter King of Arms, i praksis leder institusjonen. De andre våpenkongene er Clarenceux King of Arms og Norroy and Ulster King of Arms. Kollegiet har dessuten seks herolder og fire persevanter – alle med egne embetsnavn. 

Virksomheten finansieres av avgifter som søkere må betale for å få nye våpen og heraldisk utstyr, samt for registrering av stamtavler og andre heraldiske og genealogiske oppdrag for offentlige og private.

Litteratur
----------

Richard Baker: «The Founding of the College of Arms», i *Genealogica & Heraldica. Influence on Genealogy and Heraldry of Major Events in the History of a Nation. Proceedings of the XXXIst International Congress of Genealogical and Heraldic Sciences*, Oslo 2014, ble utgitt av Slektshistorisk forlag i 2015, side 35 ff.

Eksterne lenker
---------------

* College of Arms

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** SUDOC **·** CiNii
 |
**Lisa Loomer** (født 1950 New York) er en amerikansk dramatiker og manusforfatter som også har arbeidet en del som skuespiller og stand-up-komiker. 

Loomer er mest kjent for sin rolle i *The Waiting Room*, der tre kvinner fra ulike perioder møtes i en moderne leges venteværelse, der hver av deres lidelse kommer fra virkningene av deres ulike samfunn som eksempelvis korsett som hadde sitt høydepunkt i andre halvdel av 1800-tallet. Og brystimplantasjon som er en lidelse i dagens samfunn. 

Hun var også med-forfatter av manuset til filmen *Girl Interrupted*. Loomer har ofte opptrådt på Intar Theatre i New York City. Mange av hennes skuespill handler om opplevelser til latinamerikanere og innvandrere etter spanske innflyttere til USA (som hun selv er), og skuespillene handler ofte om ulike aspekter ved det moderne familieliv.

Loomer er gift med komponisten Joe Romano, og deres sønn Marcello ble født i 1998. Loomer vant i 1994 en Jane Chambers Actor Award (for sin opptreden i *The Waiting Room*). Hun er vinner av en Charles MacArthur Award innen kategorien «Framragende nye skuespill» i 1999. Hun var også mottaker av National Endowment for the Arts, og hun ble nominert til en Pulitzerpris.

Referanser
----------

1. ↑   Internet Movie Database, IMDb-nummer nm0519666, besøkt 17. juli 2016[Hentet fra Wikidata]
2. ↑   Freebase-data fra Google[Hentet fra Wikidata]
3. ↑   archive.org[Hentet fra Wikidata]
4. ↑  Lisa Loomer, IMDb

Eksterne lenker
---------------

* (en) Lisa Loomer på Internet Movie Database Rediger på Wikidata

* (da) Lisa Loomer på Filmdatabasen Rediger på Wikidata

* (da) Lisa Loomer på Scope Rediger på Wikidata

* (en) Lisa Loomer på AllMovie Rediger på Wikidata

* (en) Lisa Loomer hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN
 |
**Lisa Marie Gamlem** (født 6. august 1975) er en norsk filmregissør. 

Gamlem startet karrieren i film- og tv-bransjen som programleder for ungdomsprogrammet «U» på NRK Fjernsynet. Hun har bakgrunn fra journalistikk og menneskerettighetsarbeid, og for tiden jobber hun som høyskolelektor på Westerdals, med ansvar for Bachelorutdanningen i filmregi.

Senere regisserte hun fjernsynsserien «Ping-Pong», som ble Emmy-nominert i 2008, og kortfilmen «Kjøttsår», som ble nominert til Gullpalmen ved Cannes filmfestival i 2011. Hun har også regissert episoder av fjernsynsseriene «Lilyhammer» og «Hvaler».

Hennes første spillefilm var musikalen *Mormor og de åtte ungene*, som var basert på Anne-Cath. Vestlys barnebok med samme tittel, og som hadde premiere i 2013. I 2014 regisserte hun familiefilmen Kaptein Sabeltann og Skatten i Lama Rama sammen med John Andreas Andersen, som i 2014 var norges dyreste familiefilmsatsing.

Referanser
----------

1. 1 2 3  «Lisa Marie Gamlem». *Filmweb.no* **(norsk)**. Besøkt 11. februar 2019.
2. ↑  «Radikal kvinnedominans i Robsahms "Filmskapere"». *Rushprint*. Besøkt 14. januar 2020.
3. ↑  «Lisa Gamlem | Høyskolen Kristiania». *www.kristiania.no*. Arkivert fra originalen 14. januar 2020. Besøkt 14. januar 2020.
4. ↑  Trulsen, Ola Nymo (19. april 2011). «Norsk kortfilm til Cannes». *NRK*. Besøkt 14. januar 2020.
5. ↑  *Dagens Næringsliv*, 8. juni 2013, s.16.
6. ↑  Rognmo, Gro (25. november 2013). «Se traileren til tidenes dyreste norske familiefilm». *Dagbladet.no* **(norsk)**. Besøkt 14. januar 2020.

Eksterne lenker
---------------

* (en) Lisa Marie Gamlem på Internet Movie Database Rediger på Wikidata

* (da) Lisa Marie Gamlem på Filmdatabasen Rediger på Wikidata

* (fr) Lisa Marie Gamlem på Allociné Rediger på Wikidata

* (en) Lisa Marie Gamlem på AllMovie Rediger på Wikidata

* (en) Lisa Marie Gamlem hos The Movie Database Rediger på Wikidata

  



|  |  |
| --- | --- |
| Oppslagsverk/autoritetsdata | Store norske leksikon
 |
**Danske Invest Asset Management AS** (stiftet 30. april 1990 som *Fokus Forvaltning AS*) er et norsk fondsforvaltningsselskap som eies av Danske Bank Norge.

Danske Invest er en av de største forvaltningsselskapene i Norden med rundt 430 milliarder kroner under forvaltning. Det tilbys mer enn 300 fond i Norden, Baltikum, Irland, Tyskland og Luxembourg.

De enkelte fondene investerer innenfor spesifikke regioner som for eksempel europeiske aksjer eller norske renter. Fondene distribueres via Danske Bank og andre utvalgte banker og finansinstitusjoner.

Selskapet tilbyr et bredt spekter av fond, som blant annet inkluderer europeiske og amerikanske aksjer, aksjer på fremvoksende markeder, statsobligasjoner, virksomhetsobligasjoner og høyrenteobligasjoner. 

Tre år på rad (2009, 2010, 2011) har Danske Invest mottatt flere utmerkelser fra det uavhengige analyseselskapet Morningstar, inkludert prisen for beste forvalter av aksjer.

Eksterne lenker
---------------

* (no) Offisielt nettsted Rediger på Wikidata
* *Artikkelen har ingen egenskaper for sosiale medier i Wikidata*

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Lisa Lavie** (født 6. mai 1983) er en sanger fra Canada. Hun er kjent for å bruke Internett for å gjøre sine sanger og konserter kjente. Hun ble oppdaget av produsenten Ben Margulies. Lisa Lavies vokal er kjent fra soundtracket på filmer som *Stick it* og *Mockingbird*. Debutalbummet hennes ble utgitt i 2008 på iTunes verden rundt.

Biografi
--------

Lisa Lavie oppdaget sitt egne musikktalent i en alder av 10 år, og i en alder av 16 år ble hun med på turne som bakgrunnssanger for hiphop-gruppen Dobmatique. I en alder av 16 år sendte Lisa Lavie ut en demo-cd som 5 år senere ble oppdaget av produsenten Ben Margulies, som også har produsert debutalbumet til Mariah Carey.

Eksterne lenker
---------------

* (en) Lisa Lavie – kategori av bilder, video eller lyd på Commons Rediger på Wikidata
* Lisa Lavie på Twitter Rediger på Wikidata

* Lisa Lavie på Facebook Rediger på Wikidata

* Lisa Lavie på YouTube Rediger på Wikidata

* Lisa Lavie på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz **·** Discogs
 |
Bilde fra Holyrood Park i 2004. Fra ventre til høyre: Our Dynamic Earth, Edinburgh Castle, Skottlands parlament, Palace of Holyroodhouse, Scott Monument, Balmoral Hotel klokketårn og Nelson's Monument
Bryggerier var den viktigste lokale industrien fra 1800-tallet og framover
**Holyrood** (Skotsk-gælisk: Taigh an Ròid, skotsk: Halyruid) er et område i Skottlands hovedstad Edinburgh. Det ligger øst for byens sentrum med enden av Royal Mile. Holyrood var tidligere en egen burgh i Canongate før byen ble utvidet i 1856. Området hadde da en rekke bryggerier og et flintglassverk på slutten av 1700- og 1800-tallet. Den vestlige delen av Holyrood, bortsett fra Holyrood Park, blir i dag kalt Canongate og Dumbiedykes.

I Holyrood ligger blant annet:

1. Den moderne bygningen for Skottlands parlament.
2. Palace of Holyroodhouse, den offisielle residentens til den britiske monarken i Skottland.
3. Ruinene av Holyrood Abbey
4. Holyrood Park, en kongepark som ligger rundt Palace of Holyroodhouse.
5. Moray House School of Education.
6. Our Dynamic Earth.
7. En rekke boliger, handelsvirksomheter og offentlige virksomheter.

Referanser
----------

1. ↑  «Scots Language Centre: Scottish Place Names in Scots». Arkivert fra originalen 19. mars 2020. Besøkt 14. september 2014.

Eksterne lenker
---------------

* Google Maps (som viser Holyrood)
* Skottlands parlament
* Royal Parks
* Our Dynamic Earth

|  |  |
| --- | --- |
| Oppslagsverk/autoritetsdata | Store Danske Encyklopædi **·** Vision of Britain
 |